Inkompetanse

**Inkompetanse** er manglende evne til å utføre forventede oppgaver eller plikter. Mer generelt er det et begrep som indikerer ineffektiviteten til et subjekt eller system i forhold til sitt univers. Det kan ha flere betydninger: sosiale, økonomiske, systemiske og til og med i naturen. Det er det motsatte av kompetanse som er å være dyktig eller i stand til noe, eller det motsattte til begrepet konkurranseevne.

Peter-prinsippet er en omdiskutert og svært forenklet fremstilling som postulerer at dyktige medarbeidere forfremmes inntil de får en lederjobb de ikke mestrer og dermed «når sitt nivå av inkompetanse».

Inkompetanse kan være både bevisst og ubevisst, altså hvorvidt man er klar over egen inkompetanse eller ikke. Det har blitt hevdet at ubevisst inkompetanse lettere kan blomstre på arbeidsplasser der alle har lik utdanning.

Inkompetanse sees noen ganger sammen med selvsikkerhet, kjent som Dunning-Kruger-effekten, som hevder at inkompetente folk ofte grovt overestimerer sine ferdigheter.

## Eksempler
Sosial inkompetanse indikerer en fysisk person eller et system som ikke har kapasiteten eller de nødvendige ferdighetene til å løse problemer eller fungere effektivt.

Administrativ inkompetanse er når dysfunksjonell administrativ atferd hindrer oppnåelse av organisasjonens mål.

Økonomisk inkompetanse kan betegne et selskap eller økonomisk system som ikke klarer å opprettholde seg effektivt i markedet.

Rettslig inkompetanse kan for eksempel være når en domstol erklærer seg inhabil når saken den behandler ligger utenfor dens virkeområde.

I naturen blir et aldrende rovdyr inkompetent til å finne sitt naturlige bytte, og velger byttedyr som tidligere var utenfor dens matområde. Dette er vanlig hos tigere i India og løver i Afrika.

## Teorier om inkompetanse
Følgende generiske eksempler er ment å forklare årsakene til inkompetanse.

Når det gjelder ansettelse blir en person inkompetent i sin stilling når en av disse situasjonene oppstår:

* Mangel på personlig motivasjon og mangel på lederskap hos overordnede
* Forfremmelser til stillinger man ikke er kvalifisert for
* Tap av hovedmål og delmål for stillingen sin
* Tilegnelse av dårlige arbeidsvaner
* Konformisme og passivitet i møte med forandring
* Fortynning av autoriteten til de ulike nivåene i systemet
* Fortvilelse over tvetydig politikk
* Manglende evne til å jobbe i et lag, manglende evne til å sosialisere

I økonomiske termer kan et selskap bli inkompetent i markedet når noen av disse eksemplene inntreffer:

* Manglende evne til å forstå endringer og trender i markedet
* Manglende evne til å tilpasse seg markedets krav
* Manglende evne til å opprettholde balansen mellom tilbud og etterspørsel
* Mangel på modernisering og innlemmelse av nye teknologiske verktøy
* Mangel på tilstrekkelig markedsføring
* Overdrevent byråkrati
* Stiv ledelse og middelmådig mellomledelse
* Ikke-eksisterende, dårlig implementerte eller svake kvalitetsstyringssystemer
* Dårlig forretningspraksis
* Dårlige produktivitetsrater
* Mål og retningslinjer som ikke overføres til lavere myndighetsnivåer
* Manglende evne til å forhandle og erobre nisjer med etterspørsel

## Se også
* Darwin-prisen, en ironisk «pris» gitt til personer hvis inkompetanse resulterer i deres død eller tap av evne til å reprodusere
* Parodi, en form for humor som ofte gjør narr av inkompetanse
* Tilregnelighet, begrep for om en person strafferettslig har skyldevne for noe de har gjort

## Referanser